Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -29 …
25 ธ.ค. 2561

Tactical Move
เดินเกมกลยุทธ์บ่าย
SET Index ปรับลดลง -29.42 จุด (-1.85%) ปิดภาคเช้าที่ 1,561.87 จุด ด้วยมูลค่าการซื้อขาย 17,415.79 ล้านบาท
Most Positive Impact: DTAC (+0.06 จุด), DELTA (+0.03 จุด), WHART (+0.02 จุด)
Most Negative Impact: PTT (-5.59 จุด), AOT (-2.1 จุด), PTTEP (-1.94 จุด)
แนวโน้มตลาดบ่าย
ดัชนีหุ้นไทยปรับตัวลงแรงท่ามกลางมูลค่าการซื้อขายที่เบาบาง โดยกลุ่มที่กดดันดัชนี คือ กลุ่มพลังงาน(-10.66 จุด) ธนาคาร(-3.22 จุด) ขนส่ง(-2.79 จุด) พาณิชย์(-2.37 จุด) ในขณะที่ตลาดหุ้นเพื่อนบ้านในภูมิภาคเอเชียที่เปิดทำการในวันนี้ต่างก็ปรับตัวลง เช่น ญี่ปุ่น(-4.86%) จีน(-1.78%) ไต้หวัน(-1.17%)
ตลาดหุ้นส่วนใหญ่ในภูมิภาครวมถึงไทยปรับตัวลงจากแรงกดดันของตลาดหุ้นสหรัฐ Dow Jones (-2.91%) โดยความกังวลที่ปกคลุมตลาดหุ้นทั่วโลก คือ ภาวะเศรษฐกิจโลกชะลอตัว
กลุ่มปตท. ได้แก่ PTT (-4.21%) PTTEP (4.29%) PTTGC (1.71%) เป็นกลุ่มหลักที่ฉุดดัชนีลงในวันนี้ เป็นผลอันเนื่องมาจากราคาน้ำมันดิบโลกที่ปรับตัวลง ซึ่งราคาน้ำมันถูกดันด้วยความกังวลเศรษฐกิจโลกชะลอตัว ขณะที่ยังกังวลด้วยว่ากำลังการผลิตน้ำมันปีหน้าที่ได้หารือกันในการประชุม OPEC 6 ธ.ค. ที่ผ่านมา อาจยังอยู่ในระดับที่ล้นตลาดอยู่ อย่างไรก็ดีราคาน้ำมันน่าจะใกล้จุดต่ำสุดและ rebound หลังปีใหม่เนื่องจากตลาดน่าจะหันมาให้น้ำหนักกับการที่กลุ่มผู้ผลิตน้ำมันเริ่มมีการลดการผลิต และน่าจะเริ่มมีการพูดถึงการประชุมพิเศษเพื่อลดกำลังการผลิต
หลังปรับลดน้ำหนัการลงทุนแถวใกล้ๆ 1,600 จุด ไปแล้วเมื่อวานนี้ แนะนำให้ถือเงินสดพร้อมรับความผันผวนช่วงต้นปีจากการขายของกองทุน LTF ที่ครบกำหนดสามารถขายได้วงเงินประมาณ 2 แสนล้านบาท สำหรับหุ้นแนะนำภาคบ่ายเลือก AAV ที่ได้รับประโยชน์จากการลดลงของราคาน้ำมัน
ประเด็นน่าติดตามในสัปดาห์นี้ วันพฤหัสจะมีรายงานประจำเดือนของธนาคารกลางยุโรป ต่อมาในวันศุกร์จะมีการรายงานตัวเลขดุลการค้าของไทยโดยแบงก์ชาติ ส่วนฝั่งสหรัฐจะมีการรายงานสินค้าคงคลังน้ำมันดิบประจำสัปดาห์
หุ้นแนะนำ AAV IVL TISCO